บอมบาร์ดิเอร์ ซีอาร์เจ

**บอมบาร์ดิเอร์ ซีอาร์เจ/มิตซูบิชิ ซีอาร์เจ** () หรือ **ซีอาร์เจ ซีรีย์** (ย่อจาก **แคนาแดร์รีจินัลเจ็ต**) เป็นอากาศยานไอพ่นลำตัวแคบระดับภูมิภาคที่ออกแบบและผลิตโดยบอมบาร์ดิเอร์ แอโรสเปซ เครื่องบินตระกูลซีอาร์เจเป็นการพัฒนาต่อมาจากเครื่องบินตระกูลชาเลนจ์เจอร์ 600 ที่เปิดตัวก่อนหน้าในปี 1989 เครื่องบินต้นแบบของซีอาร์เจ 100 รุ่นแรกทำการบินครั้งแรกในเดือนพฤษภาคม ค.ศ. 1991 โดยได้เริ่มให้บริการในเดือนตุลาคม ค.ศ. 1992 กับลุฟท์ฮันซ่าซิตีไลน์ ในฐานะอากาศยานไอพ่นพาณิชย์ลำแรกของแคนาดา บอมบาร์ดิเอร์เริ่มทำการผลิตรุ่นซีอาร์เจ100/200 ในปี 1991 และเริ่มผลิตตระกูลซีอาร์เจ 700 ในปี 1999 

บอมบาร์ดิเอร์ได้ทำการตลาดของเครื่องบินตระกูลซีอาร์เจพร้อมกับเครื่องบินรุ่นอื่นๆ ที่ใหญ่กว่า ทั้งซีซีรีย์ (ปัจจุบันอยู่ภายใต้แอร์บัสในชื่อ *[[แอร์บัส เอ220]]*) และคิวซีรีย์ (ปัจจุบันอยู่ภายใต้เดอ ฮาวิลแลนด์ แคนาดาในชื่อ *[[เดอ ฮาวิลแลนด์ แคนาดา แดช 8|แดช 8]]*) ในช่วงปลายทศวรรษที่ 2010 บอมบาร์ดิเอร์ได้ขายโครงการอากาศยานหลายรุ่น ในเดือนมิถุนายน ค.ศ. 2020 มิตซูบิชิเฮฟวีอินดัสทรีส์ได้เข้าซื้อโครงการซีอาร์เจ โดยบอมบาร์ดิเอร์ได้ดำเนินการผลิตที่ค้างอยู่จนเสร็จสิ้นในนามของมิตซูบิชิ โดย ณ เดือนธันวาคม ค.ศ. 2020 ที่ซึ่งเลิกการผลิต มีการผลิตเครื่องบินตระกูลซีอาร์เจทั้งหมด 1,945 ลำ มิตซูบิชิยังคงผลิตชิ้นส่วนอะไหล่ให้กับสายการบินที่ยังคงให้บริการเครื่องรุ่นนี้อยู่ โดยที่ไม่มีแผนที่จะทำการผลิตเครื่องบินใหม่เพิ่มเติม โดยเดิมจะมุ่งเน้นในการผลิตเครื่องบินสเปซเจ็ต ซึ่งต่อมาจะยกเลิกโครงการไป

## รุ่น
### ซีอาร์เจ 100
[thumb|ซีอาร์เจ-100 ของ[เลาดาแอร์]]
เป็นรุ่นดั้งเดิม มี 50 ที่นั่ง ติดตั้งเครื่องยนต์ เจเนอรัลอิเล็กทริก CF34-3A1
;ซีอาร์เจ 100 เอสเอฟ:เป็นรุ่นขนส่งสินค้า(ดัดแปลง)ของซีอาร์เจ-100
;ซีอาร์เจ 100 เอลอาร์:  เป็นรุ่นพิสัยไกลของซีอาร์เจ-100 เปิดตัวโดยลุฟท์ฮันซ่าซิตีไลน์
;ซีอาร์เจ 100 เอสอี:  เป็นรุ่นเครื่องบินส่วนตัวของซีอาร์เจ-100
### ซีอาร์เจ 200
[thumb|ซีอาร์เจ-200 ของ[แอร์วิสคอนซิน]]
คล้ายกับซีอาร์เจ-100 แต่เครื่องยนต์ได้รับการอัพเกรดเป็นรุ่น CF34-3B1 ซึ่งให้ประสิทธิภาพที่ดีขึ้น เปิดตัวโดยสกายเวสต์แอร์ไลน์
;ซีอาร์เจ 200 พีเอฟ:  เป็นรุ่นขนส่งสินค้าของซีอาร์เจ-200
;ซีอาร์เจ 200 แอลอาร์:  เป็นรุ่นพิสัยไกลของซีอาร์เจ-200
;ซีอาร์เจ 200 เอสเอฟ:  เป็นรุ่นขนส่งสินค้า (ดัดแปลง) ของซีอาร์เจ-200
;ซีอาร์เจ 200 ชาเลนจ์เจอร์ 800/850: รุ่นบิสเนสเจ็ตของซีอาร์เจ-200
;ซีอาร์เจ 440: เป็นรุ่นที่ได้รับการดัดแปลงพิเศษสำหรับสายการบินบางสาย

### ซีอาร์เจ 700
เป็นรุ่นดั้งเดิมของซีรีย์ มี 60–78 ที่นั่ง ติดตั้งเครื่องยนต์ เจเนอรัลอิเล็กทริก CF34-8C5B1 
;ซีอาร์เจ 550: เป็นรุ่นดัดแปลงของซีอาร์เจ 700 มีที่นั่ง 50 ที่นั่งในสามชั้น โดยเปิดตัวกับยูไนเต็ดแอร์ไลน์ในปี 2562
### ซีอาร์เจ 900
เป็นรุ่นยืดขยายของซีอาร์เจ 700 โดยเปิดตัวกับเมซาแอร์ไลน์ ซึ่งดำเนินการให้กับอเมริกาเวสต์แอร์ไลน์
;ซีอาร์เจ 705: เปิดตัวโดยแอร์แคนาดาแจ๊ส
### ซีอาร์เจ 1000
[thumb|ซีอาร์เจ 1000 ของ[แอร์โนสตรุม]]
เป็นรุ่นยืดขยายของซีอาร์เจ 900 โดยสามารถจุผู้โดยสารประมาณ 100 ที่นั่ง เปิดตัวโดยบริตแอร์และแอร์โนสตรุม
## ผู้ให้บริการ

เครื่องบินในตระกูลซีอาร์เจถูกผลิตขึ้นมา 1,945 ลำ: ซีอาร์เจ-100 226 ลำ , ซีอาร์เจ-200 709 ลำ, ซีอาร์เจ-440 86 ลำ, ซีอาร์เจ-700 290 ลำ, ซีอาร์เจ-900 425 ลำ และซีอาร์เจ-1000 62 ลำ

## ข้อมูลจำเพาะ

## เครื่องบินที่ใกล้เคียงกัน

### รุ่นที่ใกล้เคียงกัน

* บอมบาร์ดิเอร์ ชาเลนจ์เจอร์ 600

### เครื่องบินที่ใกล้เคียงกัน

* อานโตนอฟ อาน-148
* เอ็มบราเออร์ อีเจ็ต
* เครื่องบินตระกูลเอ็มบราเออร์ อีอาร์เจ
* แฟร์ไชลด์ ดอร์เนียร์ 328เจ็ต
* เฟาเอ็ฟเว-ฟอกเกอร์ 614
* ยาโกเลฟ ยัค-40

## อ้างอิง

หมวดหมู่:อากาศยานเชิงพาณิชย์
หมวดหมู่:เครื่องบินบอมบาร์ดิเอร์
หมวดหมู่:เครื่องบินมิตซูบิชิเฮฟวีอินดัสทรีส์
หมวดหมู่:อากาศยานแคนาดา
หมวดหมู่:อากาศยานไอพ่นสองเครื่องยนต์
หมวดหมู่:อากาศยานที่บินครั้งแรกในปี พ.ศ. 2534